Yevropa Belarus hukumatini yangi sanksiya bilan jazoladi
Belarusda fuqaroni ezish va tahqirlash hollati keng tarqalgan. “Bunga qarshi tadbir ko’rishimiz shart”, - deydi Yevropa mutasaddilari.
Hozirda Belarusning kamida 170 mulozimi, jumladan, prezident Aleksandr Lukashenko qora ro’yxatda. Bularga yana 13 kishi qo’shilgan. O’tgan yil dekabrida prezident saylovlari ketidan faol va nomzodlarni ta’qib qilib, qamashda ishtirok etgan sudya va prokurorlar qora ro’yxatdan joy olgan arboblardan. Lukashenko o’zini to’rtinchi bor g’olib deb e’lon qilgach, avj olgan namoyish kuch bilan bostirilgan, onlab muxalifatchi, jumladan prezidentlikka nomzod uch arbob qamalgan edi. Belarusda fuqaroni ezish va tahqirlash hollati keng tarqalgan. “Bunga nisbatan tadbir ko’rishimiz shart”, - deydi Yevropa mutasaddilari. Huquq himoyachisi, tashqi ishlar sobiq muovini Andrey Sannikov prezidentlikka da’vogar edi. U saylovda ikkinchi o’rinni egallagan. Sannikov hukumatni haqorat qilganlikda ayblanib, 5 yilga qamalgan. Rafiqasi, jurnalist Irina Kalipga ikki yil qamoq jazosi belgilangan. O’tgan oy Belarus sudi prezidentlikka sobiq nomzodlar Vladimir Nelyayev va Vitaliy Rimashevskiyni ikki yilga ozodlikdan mahrum etgan. Yana ikki arbob, davlat rahbari lavozimiga ko’z tikkan Nikolay Statkevich va Dmitriy Uss ustidan sud ishi davom etmoqda.